**Задание за работа и обхват на услугите**

**медицинска сестра в услугата „Здравна консултация за деца” по ПРОЕКТ на община РУСЕ „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации”**

**І. ОБЩИ ПОЛОЖЕНИЯ**

**1.1. Проект за социално включване - Заем 7612 BG от Международната банка за възстановяване и развитие (Световна банка)**

Проектът за социално включване цели:

* + Подобрена училищна готовност на децата от семейства с ниски доходи и децата с увреждания на възраст до 7 години;
  + Повишено общо благосъстояние на децата;
  + Разширяване на обхвата на услугите, свързани с грижи за деца, предоставяни на деца с ниски доходи и деца с увреждания на възраст до 7 години.

Проектът за социално включване има следните компоненти:

***Компонент 1: Интегрирани социални услуги и услуги за грижи за деца.*** Компонентът включва общински подпроекти за предоставяне на пакет от интегрирани социални услуги и услуги за грижи за деца за родителите и децата от уязвими групи, както и за деца с увреждания и техните семейства. Основна особеност на услугите е, че те ще бъдат интегрирани – както по отношение на съвместната работа на различни специалисти с целевите групи, така и по отношение на самият характер на услугите – социални, здравни, услуги за предучилищна подготовка и т.н.

Услугите са разделени в две групи с оглед възрастта на целевите групи деца – услуги за родители и семейства на деца до 3 годишна възраст и услуги за деца от 3 до 7 годишна възраст. Фокусът на услугите за деца до 3 годишна възраст е поставен най-вече на формирането и развитието на родителски умения, като за целта ще бъдат финансирани дейности за формиране на умения за отглеждане на децата и дейности за подкрепа на родителите в процеса на отглеждане на децата. Ще има родителски групи, възможности за индивидуално консултиране, включително и чрез мобилни екипи, предоставящи подкрепа на място, ще се предоставя и по-специфична подкрепа за деца с увреждания и техните семейства.

Целта на услугите е не само да се подкрепят семействата в отглеждането на децата, но и да се стимулират за по-голяма активност във всички сфери на живота с цел осигуряване на добра семейна среда за малките деца. Родителите ще имат възможност за комплексна подкрепа – от изцяло свързана с полагане на грижи за малки деца до консултиране относно възможностите за подобряване на тяхното образование, квалификация, шансове за заетост и т.н. И за двете възрастови групи деца ще се предоставят и услуги по здравно консултиране. Целта е не само да се оказва подкрепа в случай на установено увреждане или пък заболяване, а и да се формира здравна култура за правилно отглеждане на децата, като средство за превенция на здравните рискове.

За децата от 3 до 7 г. услугите основно са насочени към интеграция в детските градини и подобряване на училищната готовност. Наред с останалите дейности за групата деца от 3 до 7 г. основните услуги се фокусират върху групова и индивидуална работа с децата и техните семейства. Като за да има пълноценно социално включване ще се работи и с тези деца и родители, които не попадат в рисковите групи по проекта. Ще бъде подпомогната интеграцията на децата и чрез намаляване на таксите за детска градина. Транспорт за децата с цел да могат да посещават детска градина също ще бъде осигурен по проекта.

Един от най-съществените елементи на проекта е възможността за инвестиции в ремонтни и строителни дейности с цел предоставяне на услугите – това може да е свързано както с увеличаване на капацитета или адаптиране с оглед нуждите на услугите на действащи форми за грижи за деца, така и с инвестиции в създаването на материална база за предоставяне на услугите.

По проекта ще се финансира и обучение на доставчици на социални услуги и персонал в детски градини.

***Компонент 2: Изграждане на капацитет.*** Този компонентще финансира дейности, свързани с оценката на въздействието, одит и подкрепа за изпълнението.

Проектът за социално включване (Заем 7612 BG) се администрира от Министерството на труда и социалната политика.

**1.2. Проект** „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации”**, Община Русе**

Община Русе изпълнява Проект „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации” съгласно Споразумение за финансиране № РД 09-65 от 19.07.2012 г. между Министерството на труда и социалната политика и Община Русе.

**Основните цели на проекта са:**

***Обща цел***: Целта на този проект е да се приложат нови, устойчиви подходи и комплексни грижи, с които да се повиши качеството на живот на уязвимите групи (деца от 0 до 7 години и техните родители) като превенция на социалното изключване и преодоляване на неговите последици, респективно - намаляване на бедността.

***Специфични цели:***

* 1. Изграждане на детска градина, в която се предлагат интегрирани услуги за деца и техните родители (както са дефинирани в целевите групи) и здравна консултация за деца от общността (според описанието на целевите групи);
  2. Разработване и въвеждане на интегрирани социални услуги за деца и техните семейства;
  3. Развитие на социални услуги, ориентирани към индивидуалните нужди на потребителите от целевите групи;
  4. Прилагане и мултиплициране на съществуващи добри практики, насочени към социалното включване на уязвимите групи;
  5. Прилагане на иновативни подходи за предоставяне на социалните услуги, които допринасят за преодоляване на социалното изключване;
  6. Подобряване на координацията между всички заинтересовани страни, свързани с общинската политиката за предоставяне на социални услуги и с държавната политика за редуциране на бедността и социалното изключване.

**Основните целеви групи на проекта са:**

**Основни целеви групи деца в риск (0-7 г.):**

- Деца от уязвими етнически групи, в частност ромската общност;

- Деца, чиито родители са безработни;

- Деца, чиито родители получават социални помощи;

- Деца без личен лекар, или чиито личен лекар не е педиатър;

- Деца, чиито родители не са здравно осигурени;

- Деца, не посещаващи детска градина или не посещаващи друг тип услуга за грижа за деца;

- Деца, за които родителите не полагат достатъчно грижа;

- Деца с увреждания;

- Деца със здравословни проблеми.

**Основни целеви групи родители (на деца от 0 до 7 г.):**

- Родители от уязвими етнически групи, в частност ромската общност;

- Родители, получаващи социални помощи;

- Безработни родители;

- Родители на 3 и повече деца;

- Самотни родители;

- Бъдещи родители от уязвими групи;

- Родители (най-вече майки) в рискова възраст;

- Родители на деца с увреждания;

- Родители на деца със здравословни проблеми;

- Родители на деца във висок риск (забавяне в развитието и др.);

- Здравно неосигурени родители;

- Родители, които не полагат достатъчно грижи за децата си;

- Родители без или с ниско образование;

- Родители, живеещи в лоши жилищни условия

**Услугите по проекта включват:**

*Услуги за деца от 0 до 3 г. и техните родители*

1. Формиране и развитие на родителски умения
2. Семейно консултиране и подкрепа
3. Здравна консултация за деца

*Услуги за деца от 3 до 7 г. и техните родители*

1. Интеграция на децата в детските градини и предучилищни групи/класове.
2. Мониторинг на готовността за обучение
3. Семейно консултиране и подкрепа
4. Здравна консултация за деца
5. Допълнителна подготовка за равен старт в училище
6. Индивидуална педагогическа подкрепа за деца с увреждания

**II. ЦЕЛ НА ЗАДАНИЕТО**

Целта е да бъде подпомогнато изпълнението на Проект „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации” на Община Русе чрез наемане на **медицинска сестра**, която да участват в предоставянето на следните услуги/дейности по проекта:

**ЗДРАВНА КОНСУЛТАЦИЯ ЗА ДЕЦА**

**Услугата „Здравна консултация за деца” (от 0 до 3 год. и от 3 до 7 год.) цели:**

* редовно наблюдение на здравното, физическото и психомоторното развитие на бебетата и децата;
* превенция на детската заболеваемост, смъртност, не полагане на достатъчна грижа в семейството и други рискове в ранна детска възраст;
* достъпност за родители на новородени и на малки деца, които са уязвими, изолирани и/или не са регистрирани при общопрактикуващ лекар или не го посещават;
* осигуряване на мобилност – посещения в домовете на родителите, работа в общността за превенция на заболяванията, информиране и консултиране и т.н.

**ІІІ. обхват НА ЗАДАНИЕТО**

В съответствие със заложените в Проект „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации” на Община Русе цели, изисквания и характеристики за всяка една дейност, в чието предоставяне ще участва, консултантът ще подпомага дейността на педиатъра в услугата „Здравна консултация” като ще извършва следните задачи:

1. Идентифициране на потребители на услугата „Здравна консултация” и мотивиране за включване на потребители, включително чрез работа на терен и посещения в домовете, съвместно с педиатър и медиатор;
2. Организиране и провеждане на здравни консултации и подкрепа на родители с деца от 0 до 7 години под прякото наблюдение на педиатър;
3. Подпомагане на дейността на педиатъра при осъществяването на консултативни прегледи на децата, като работи под негово ръководство;
4. Оказване на методическа подкрепа на медиаторите, участващи в услугата „Здравна консултация”;
5. Разработване на информационни материали за родителите;
6. Провеждане на здравно консултиране на родителите на деца от 0 до 7 години, включително и чрез работа на терен, посещения в домовете и предоставяне на разработени по проекта обучителни и информационни материали на здравна тематика;
7. Участие в подготовката на графици за провеждане на дейностите, в които участва;
8. Създаване и поддържане на база данни относно потребителите по отделните дейности и предоставените им услуги;
9. Участие при организирането и провеждането на мобилната работа в рамките на дейностите, в които участва;
10. Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
11. Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на здравната услуга, в която участва.

**При изпълнение на задачите Консултантът е длъжен:**

* да спазва Етичния кодекс на работещите с деца и етичните принципи на социалната работа с деца, семейства и общности;
* да участва в срещите на екипа от консултанти по проекта, както и да им оказва съдействие по въпроси свързани с компетенциите си;
* да води и поддържа документация за изпълнението на възложените му задачи;
* да участва в обучения, организирани от МТСП и община Русе;
* да оказва съдействие на органите за закрила на детето в общината;
* да сигнализира на компетентните органи в случай на дете в риск и да оказва съдействие при работата по случая.

Основно дейностите ще се изпълняват в на територията на гр. Русе, кв. „Чародейка-Юг“, ул. „Тодор Икономов“, Здравен център в ЦДГ „Червена шапчица“, Филиал „СВЕТИЛНИК“.

**ІV. ЗАДЪЛЖЕНИЯ НА ВЪЗЛОЖИТЕЛЯ**

Условията (помещения за провеждане на дейностите, консумативи, техника и др.) за изпълнение на дейностите ще бъдат осигурени от община Русе. С цел осъществяването на мобилната работа на консултанта ще бъде осигурен транспорт от община Русе.

**V. ОЧАКВАНИ РЕЗУЛТАТИ**

1. Разработени информационни материали и планове свързани с профилактика и промоция на здравето (50 часа);
2. Подпомагане извършването на 1500 прегледа и диагностика на психомоторното развитие на деца ( 500 часа);
3. Проведени 500 консултации на родители за здравословното състояние на децата им;
4. Проведени 100 посещения за работа на терен ( 100 часа).

**VI. ИЗИСКВАНИЯ ЗА КВАЛИФИКАЦИЯ И БАЗА ЗА ОЦЕНЯВАНЕ**

**Профил на кандидатите**

Експертите трябва да отговарят на следните изисквания за специализация и експертиза:

**А. Основни изисквания**

* да са физически лица;
* да имат висше образование – завършена образователна степен професионален бакалавър или средно специално медицинско образование – медицинска сестра;
* да имат професионален опит не по-малък от 1 година в областта на здравните дейности;
* да познават нормативната уредба в областта на здравната грижа за деца;
* да притежават компютърна грамотност;
* да не са осъждани за умишлено престъпление от общ характер;
* да не са служители в държавна, областна или общинска администрация;
* да не са участвали в разработването на Проект „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации” на Община Русе.

**Б. Специфични изисквания**

***Ще се счита за предимство:***

* да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;
* да познават местните уязвими общности в община Русе, техните културни особености, език, традиции при отглеждане на децата, включително и на деца с увреждания;
* да познават спецификата на социалната работа и здравна дейност с различни уязвими групи – деца от/на улицата, деца с поведенчески проблеми; деца, жертви на насилие; деца, отпаднали/отпадащи от училище; деца, живеещи в специализирани институции; деца, живеещи във високо рискови общности; родители, при които има риск от изоставяне на детето; деца с увреждане и техните родители и др.

**VІI. ПРОДЪЛЖИТЕЛНОСТ НА ИЗПЪЛНЕНИЕ НА ЗАДАЧАТА**

Консултантът трябва да започне работа веднага след подписване на Договора, което се очаква да бъде от месец септември 2014 г. Услугите по Договора ще се предоставят за период от 13 месеца. Заплащането на консултанта ще бъде почасово. Разходите за командировъчни, дневни, транспортни разходи няма да се заплащат отделно.

**VІІI. ЗАДЪЛЖЕНИЯ НА КОНСУЛТАНТА ПО ОТЧИТАНЕ НА РАБОТАТА**

Консултантът ще работи в тясна връзка с Координатора по Договора, екипа за управление на Проект „СВЕТИЛНИК – социално включване чрез единодействие на терапевти и институции за леснодостъпни, нови, интегрирани консултации” на община Русе и другите консултанти по проекта.

Консултантът ще изготвя месечни отчети за извършените от него дейности през изминалия месец на български език, които ще предоставя на Координатора по договора за преглед и одобрение. Заедно с отчета за извършените дейности през месеца Консултантът представя за подпис от Координатора лист за отчитане на изработеното време през месеца по образец (Приложение Г), който се прикрепя към приемо-предавателния протокол за приемане на извършената работа от Консултанта през отчетния период.

**ПРИЛОЖЕНИЕ Б**

**задължения на консултанта по докладите**

Консултантът ще подготвя и представя месечни доклади за напредъка на проекта на български език.

Всички доклади, отчитащи извършените дейности и предложения, Консултантът ще предоставя на Възложителя за одобрение на следния адрес:

**Община Русе**

**гр. Русе, пл. „Свобода” № 6**

**сградата на Община Русе, 3 ет., ст309, ст.318**

**всеки работен ден от 8:30 до 17:30 часа**

Консултантът ще предоставя месечните си доклади на Координатора по договора, за преглед, коментари и одобрение.

Възложителят ще изпрати коментари по доклада, ако е необходимо, в срок от пет (5) дни след получаването на доклада и неговото одобрение ще бъде основание за извършване на плащането.